als_Latn dik_Latn sag_Latn
Rrëfehet Ema Andrea:'Rebelizmi më ka kushtuar dhe ndëshkuar shumë, por...'
Në një intervistë për “Albania Free Press”, aktorja Ema Andrea ka treguar rreth situatës aktuale me të cilën duhet të jetojnë të rinjtë që aspirojnë të bëhen artistë. Ajo pohon se realiteti me të cilin përballemi, e bën çdo ditë e më të vështirë të ardhmen e të rinjve, madje Andrea pohon se jemi gjithnjë në kufijtë e mbijetesës.
E njohur për lirshmërinë që ka në dhënien e opinioneve pa doreza, Ema rrëfen gjithashtu se rebelizmi sigurisht që i ka kushtuar dhe kostot kanë qenë jo të vogla.
“Kam patur kosto të mëdha e të vogla. Profesionale dhe sociale. Por s’di të bëj ndryshe. As nuk dua t’i numëroj sepse nuk dua të futem në grupin tashmë të madh të atyre që ankohen. Në fund të fundit zgjodha të jetoj kështu, edhe pse në Shqipëri, kostot janë më të mëdha se në çdo vend tjetër ku ke të drejtën të ankohesh dhe të rebelohesh pa u ndëshkuar.” – shprehet aktorja.
E zhgënjyer nga kjo, Emës i duhet të pranojë që shoqëria dhe realiteti ynë nuk e ka ende të zhvilluar institucionin e tolerancës dhe të mirkuptimit, por kjo nuk e ndalon atë të ngrejë zërin dhe t’i shohë në sy të vërtetat e shoqërisë sonë.
als_Latn als_Latn als_Latn als_Latn als_Latn